
Parlamentul  României

Camera  Deputaţilor
Comisia pentru Sănătate şi Familie
              Nr. 28/447/ 11 noiembrie  2004    

BIROULUI PERMANENT

AL

CAMEREI DEPUTAŢILOR,
Vă înaintăm , alăturat, raportul asupra propunerii legislative privind formarea profesională şi pregătirea continuă a medicilor şi farmaciştilor     ( PL nr.160/2002), care înlocuieşte raportul nr.28/356/1 august 2003. Menţionăm că, la întocmirea prezentului raport de înlocuire s-au avut în vedere propunerile şi observaţiile pertinente, rezultate în urma unor largi audieri şi consultări la care au participat toţi rectorii instituţiilor de învăţământ superior medical şi farmaceutic uman, precum şi punctul de vedere al Ministerului Sănătăţii  nr.MB 3419/18.09.2003 în care a fost inclus şi punctul de vedere al Ministerului  Educaţiei şi Cercetării  .

În raport de obiectul şi conţinutul său,  propunerea legislativă face parte din categoria legilor ordinare.

                   PREŞEDINTE,                                               SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                     Nr. 28/ 447/ 11 noiembrie 2004 

R A P O R T   D E    Î N L O C U I R E    

asupra propunerii legislative privind formarea profesională şi

pregătirea continuă a medicilor şi farmaciştilor

1. Cu adresa nr.160 din 9 mai 2002,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  propunerii legislative privind formarea profesională şi pregătirea continuă a medicilor şi farmaciştilor ( PL nr.160/2002) . La întocmirea prezentului raport de înlocuire, s-au avut în vedere propunerile şi observaţiile pertinente, rezultate în urma unor largi audieri şi consultări la care au participat toţi rectorii instituţiilor de învăţământ superior medical şi farmaceutic, precum şi punctul de vedere al Ministerului Sănătăţii nr.MB 3419/18.09.2003 în care a fost inclus şi punctul de vedere al Ministerului  Educaţiei şi Cercetării  .

Având în vedere specificul învăţământului medical şi farmaceutic uman, care are în componenţă atât activităţi didactice propriu-zise, cât şi activităţi practice de asistenţă medicală sau farmaceutică, o reglementare unitară se impune cu necesitate. Propunerea legislativă prevede atribuţii concrete pentru instituţiile de învăţământ superior, Ministerul Sănătăţii  şi Ministerul Educaţiei şi Cercetării . De asemenea, aceasta reglementează formele specifice de organizare a învăţământului postuniversitar medical , medico-dentar şi farmaceutic, precum rezidenţiatul , programele pentru dobândirea de competenţe, supraspecializări sau a celei de a doua specialităţi, educaţia medicală continuă. Pentru asigurarea 

cu cadre didactice a universităţilor şi buna desfăşurare a procesului de învăţământ au fost reglementate raporturile dintre preparatori şi rezidenţi, modul de confirmare în rezidenţiat al cadrelor didactice.

O secţiune a propunerii legislative cuprinde prevederi privind modul de organizare al învăţământului postuniversitar în unităţile sanitare acreditate, la conducerea acestora de către cadrele didactice şi la folosirea spaţiilor şi dotărilor în procesul de învăţământ.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare propunerea legislativă cu amendamentele ce fac obiectul raportului  de înlocuire.

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.74 alin.(2) din Constituţia României.

3. La lucrările comisiei din 9.11.2004 din numărul de 16 deputaţi au fost prezenţi 15 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea propunerii legislative cu următoarele amendamente :

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii

“Lege privind formarea profesională şi pregătirea continuă a medicilor şi farmaciştilor ”
Titlul legii  se reformulează după cum urmează:

“Lege privind formarea profesională şi pregătirea continuă a medicilor, medicilor dentişti  şi farmaciştilor ”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei  (Grupul Parlamentar al PSD ) şi Ministerul Sănătăţii .


Pentru a fi cuprinşi medicii dentişti care în ţările Uniunii Europene sunt o specialitate cu statut profesional  propriu.

2.
Cap.1. – titlu
“Dispoziţii generale”


Cap.1 se reformulează în Capitolul I cu titlul nemodificat.


3.
Art.1

“Art.1. – (1)  Formarea, specializarea şi perfecţionarea personalului medico-farmaceutic cu studii superioare din sectorul sanitar se desfăşoară pe domenii specifice în cadrul învăţământului postuniversitar, conform cerinţelor determinate de strategiile programelor naţionale de sănătate.

(2) Învăţământul postuniversitar medical şi farmaceutic uman este organizat de  instituţii de învăţământ superior de profil publice sau private, acreditate şi se află în coordonarea Ministerului Sănătăţii şi Familiei şi Ministerului Educaţiei şi Cercetării.”


Se propune ca art.1 să se reformuleze după cum urmează:

“Art.1. - (1) Specializarea şi dezvoltarea profesională continuă a medicilor, medicilor dentişti şi farmaciştilor se desfăşoară pe domenii specifice în cadrul învăţământului postuniversitar, conform cerinţelor determinate de strategiile programelor naţionale de sănătate.
(2) Învăţământul postuniversitar medical, medico-dentar şi farmaceutic uman se organizează în instituţii de învăţământ superior de profil publice sau private, acreditate şi se află în coordonarea Ministerului Sănătăţii şi Ministerului Educaţiei şi Cercetării . ”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ), doamna dep.dr.Ana Florea (Grupul Parlamentar al Minorităţilor Naţionale), Ministerul Sănătăţii şi Ministerul Educaţiei şi Cercetării.


Prezenta lege face referire numai la specializare şi dezvoltare profesională continuă, nu şi la formarea universitară de bază.

Pentru armonizare cu legislaţia europeană în domeniu.



4.
Art.2

“Art.2. – Învăţământul postuniversitar medical şi farmaceutic uman se desfăşoară conform planurilor de învăţământ elaborate de instituţiile de învăţământ superior, cu avizul Ministerului Sănătăţii şi Familiei, Colegiului Medicilor din România , respectiv al Colegiului Farmaciştilor din România .”

___


Se propune ca art.2 să se reformuleze după cum urmează:

“Art.2. - (1) - Managementul unitar,  la nivel naţional, al  programelor de specializare şi dezvoltare profesională continuă ale personalului  medical, medico-dentar şi farmaceutic din sistemul naţional de sănătate este asigurat de Centrul Naţional de Perfecţionare Postuniversitară a Medicilor, Farmaciştilor, altui Personal cu Studii Superioare şi Asistenţilor Medicali, instituţie cu personalitate juridică, aflată în subordinea Ministerului Sănătăţii .

(2) - Centrul Naţional de Perfecţionare Postuniversitară a Medicilor, Farmaciştilor, altui Personal cu Studii Superioare şi Asistenţilor Medicali, în colaborare cu Ministerul Educaţiei şi Cercetării şi Ministerul Sănătăţii elaborează standarde de calitate pentru acreditarea tuturor programelor de pregătire corespunzătoare acestui subsistem de învăţământ precum şi  criterii de acreditare/reacreditare a centrelor şi instituţiilor de pregătire postuniversitară, în conformitate cu cerinţele naţionale şi recomandările Comisiei Europene în domeniu.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , dl.dep.dr.Ludovic Abiţei (Grupul Parlamentar al PRM), Ministerul Sănătăţii şi Ministerul Educaţiei şi Cercetării.


Această instituţie reprezintă organismul competent în domeniu, în conformitate cu recomandările Uniunii Europene a medicilor specialişti şi Comisia Europeană în domeniu prin Comitetul Consultativ pentru învăţământul medical.

Idem.

5.
Art.3

“Art.3. – Formele de învăţământ postuniversitar medical şi farmaceutic uman sunt:

a) rezidenţiat;

b) specializare pentru dobândirea unei alte specialităţi;

c) programe pentru dobândirea de competenţe şi supraspecializări;

d) educaţie medicală continuă;

e) masterat;

f) doctorat;

g) alte forme de perfecţionare postuniversitară, prevăzute prin lege.”


Se propune ca art.3 să se reformuleze după cum urmează:

“Art.3. - Formele specifice de învăţământ postuniversitar medical, medico-dentar şi farmaceutic uman sunt:

a)    specializarea prin rezidenţiat;

b) dobândirea unei alte specialităţi în afara celei de bază;

c) programe pentru dobândirea de atestate;

d) educaţie medicală continuă;

e) masterat;

f) doctorat;

g) alte forme de perfecţionare postuniversitară, prevăzute prin lege.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .


Pentru folosirea unei terminologii unitare.

Există, în prezent, un număr destul de mare de medici cu trei specialităţi care  s-ar putea să nu se oprească aici.



6.
Art.4
“Art.4. – (1)  Învăţământul postuniversitar medical şi farmaceutic uman se desfăşoară numai în instituţii de învăţământ superior medico-farmaceutic uman acreditate şi în unităţi sanitare acreditate.

(2) Unităţile sanitare sunt acreditate în acest scop de către Ministerul Sănătăţii şi Familiei , la propunerea instituţiilor de învăţământ superior medico-farmaceutic, pe baza criteriilor de competenţă profesională şi a nivelului de dotare tehnico-materială.”

___
Se propune ca art.4 să se reformuleze după cum urmează:

“Art.4. – (1) Învăţământul postuniversitar medical, medico-dentar şi farmaceutic uman se desfăşoară în instituţii de învăţământ superior cu profil medical, medico-dentar şi farmaceutic uman acreditate, în alte instituţii prevăzute de lege şi în unităţi sanitare  acreditate în acest scop de Ministerul Sănătăţii cu avizul Ministerului Educaţiei şi Cercetării .

(2) Se elimină.

(2) Planul de învăţământ pe baza căruia se desfăşoară învăţământul postuniversitar medical, medico-dentar şi farmaceutic uman, este elaborat de instituţiile de învăţământ superior cu avizul Ministerului  Educaţiei şi Cercetării   şi Ministerului Sănătăţii .”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) , Ministerul Sănătăţii şi Ministerul Educaţiei şi Cercetării .


Pentru a fi în concordanţă cu  actualele reglementări privind organizarea învăţământului universitar şi postuniversitar medical, în conformitate cu prevederile din Legea spitalelor nr.270/2003.

Se regăseşte la art.4 alin.(1) pct.6 din raport.

În conformitate cu Legea învăţământului.



7.
Cap.2. – titlu

“ Organizarea rezidenţiatului şi obţinerea specialităţii”


Cap.2 se reformulează în Capitolul II cu titlul nemodificat.




8.
Art.5

“Art.5. -  Rezidenţiatul este forma de învăţământ postuniversitar în medicină, stomatologie şi farmacie, care permite obţinerea specialităţii medicale şi farmaceutice, cu o durată cuprinsă între 2 şi 7 ani, în funcţie de specialitate.”


Se propune ca art.5 să se reformuleze după cum urmează:

“Art.5. -   Specializarea prin rezidenţiat este forma de învăţământ postuniversitar în medicină, medicină dentară şi farmacie, care permite obţinerea specialităţii medicale, medico-dentare şi farmaceutice, cu o durată cuprinsă între 3 şi 7 ani, în funcţie de specialitate.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ), dl.dep.dr.Constantin Florentin Moraru (Fără apartenenţă la un grup parlamentar )  , dl.dep.dr.Ludovic Abiţei (Grupul Parlamentar al PRM)  şi Ministerul Sănătăţii.


Pentru armonizare cu prevederile Uniunii Europene referitoare la durata specializării, care are durata de minimum 3 ani pentru oricare dintre specialităţile circumscrise celor 3 profile: medical, medico-dentar şi farmaceutic.



9.
Art.6

“Art.6. –  Medicii, medicii stomatologi şi farmaciştii care sunt admişi în rezidenţiat şi desfăşoară activităţile specifice acestei forme de pregătire sunt numiţi medici rezidenţi,  respectiv farmacişti rezidenţi.”

__
Se propune ca art.6 să se reformuleze după cum urmează:

“Art.6. –  (1) -  Medicii, medicii dentişti şi farmaciştii care sunt admişi în rezidenţiat şi desfăşoară activităţile specifice acestei forme de pregătire sunt numiţi medici rezidenţi, medici dentişti rezidenţi, respectiv farmacişti rezidenţi.

(2) - Formarea prin rezidenţiat implică participarea la totalitatea activităţilor din domeniul de specializare, inclusiv în gărzi, desfăşurate în unităţile sanitare în care rezidentul îşi efectuează pregătirea, astfel încât acesta să consacre formării teoretice şi practice în specialitate, toată activitatea sa profesională pe întreaga durată a săptămânii de lucru şi respectiv a anului de pregătire.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD )  şi Ministerul Sănătăţii .


Pentru o enumerare completă a tuturor categoriilor de medici rezidenţi.

Alin.2 al art.6 si art.7 definesc pregătirea de specialitate de tip full- time prevăzută de DCEE nr.93/16 , anexa I.

10.
Art.7

“Art.7. – Conţinutul şi durata rezidenţiatului se stabilesc prin ordin al ministrului sănătăţii şi familiei, cu avizul Colegiului Medicilor din România şi al Colegiului Farmaciştilor din România .”


Se propune ca art.7 să se reformuleze după cum urmează:

“Art.7. -  Conţinutul şi durata rezidenţiatului se propun de către instituţiile de învăţământ superior cu profil medical, medico-dentar şi farmaceutic uman, în concordanţă cu normele Uniunii Europene şi se aprobă prin ordin al ministrului sănătăţii, cu avizul colegiului  naţional profesional  respectiv .”

Autori: dl.dep.prof.dr.Mircea Ifrim (Grupul Parlamentar al PRM), doamna dep.dr.Ana Florea (Grupul Parlamentar al Minorităţilor Naţionale), dl.dep.dr.Ion Luchian (Grupul Parlamentar al PNL) , dl.dep.dr.Ludovic Abiţei (Grupul Parlamentar al PRM) şi Ministerul Sănătăţii.


Menţionăm că această formulare defineşte pregătirea în specialitate de tip full-time, conform DCEE. Nr.93/16, anexa I.

11.
Art.8

“Art.8. – (1) În vederea stabilirii numărului de locuri, instituţiile de învăţământ superior cu profil medico-farmaceutic uman acreditate vor comunica Ministerului Sănătăţii şi Familiei , cu minimum un an înainte de data începerii fiecărui an de pregătire în rezidenţiat, numărul de rezidenţi care pot fi pregătiţi în instituţia respectivă, pe fiecare specialitate în parte, pentru anul de rezidenţiat respectiv.

(2) Numărul de locuri pentru admiterea în rezidenţiat este stabilit, în fiecare an de rezidenţiat în parte, de către Ministerul Sănătăţii şi Familiei , pe baza planificării numărului de medici specialişti la nivel naţional, conform normativelor de personal.”


Se propune ca art.8 să se reformuleze după cum urmează:

“Art.8. – (1) În vederea stabilirii numărului de locuri, instituţiile de învăţământ superior cu profil medical, medico-dentar şi farmaceutic uman acreditate  comunică Ministerului Sănătăţii, cu minim un an înainte de data următorului concurs de rezidenţiat, numărul de rezidenţi care pot fi pregătiţi în instituţia respectivă, pe fiecare specialitate în parte, pentru anul de rezidenţiat respectiv.

(2) Numărul de locuri pentru admiterea în rezidenţiat este stabilit, anual, de către Ministerul Sănătăţii,cu avizul Ministerului  Educaţiei şi Cercetării  , pe baza propunerilor direcţiilor de sănătate publică şi ale ministerelor cu reţea sanitară proprie, potrivit estimării necesarului de medici specialişti, medici dentişti specialişti şi farmacişti specialişti la nivel naţional conform normativelor de personal .”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) , Ministerul Sănătăţii şi Ministerul Educaţiei şi Cercetării .


Pentru o exprimare adecvată stilului normativ.

Necesarul de specialişti se determină de către Direcţia de Sănătate Publică Judeţeană pe baza organigramelor unităţilor sanitare din subordine şi se aprobă de către Ministerul Sănătăţii, care are obligaţia de a stabili anual numărul optim pe ţară de medici rezidenţi şi specialişti. Au fost incluse şi observaţiile Ministerului  Educaţiei şi Cercetării.

12.
Art.9

“Art.9. – Rezidentul participă la activităţi specifice în clinicile sau secţiile unde îşi desfăşoară pregătirea de specialitate, sub îndrumarea şi supravegherea directă a coordonatorilor săi din instituţiile de învăţământ şi unităţile sanitare acreditate .”


Se propune ca art.9 să se reformuleze după cum urmează:

“Art.9. – Rezidentul participă la activităţile specifice ale clinicilor, secţiilor, laboratoarelor, cabinetelor de specialitate, de medicină de familie, cabinetelor medico-dentare şi farmaciilor în care efectuează pregătirea, sub îndrumarea şi supravegherea directă a coordonatorilor săi din instituţiile de învăţământ şi din unităţile sanitare acreditate , conform art.4 alin.(1). ”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi Ministerul Sănătăţii.


În conformitate cu prevederile art.24 din DCEE nr.93/16.



13.
Art.10

“Art.10. – (1) Admiterea în rezidenţiat se face prin concurs naţional organizat anual de către Ministerul Sănătăţii şi Familiei , pe baza regulamentului de concurs, cu participarea exclusivă a instituţiilor de învăţământ superior acreditate.

(2) Sunt admişi la înscrierea pentru concursul de rezidenţiat candidaţii care fac dovada că sunt licenţiaţi ai unei instituţii de învăţământ superior  medical sau farmaceutic acreditate.

(3) Candidaţii pentru concursul de rezidenţiat se pot înscrie la una din cele cinci grupe de specialităţi:

a) medicale;

b) chirurgicale;

c) paraclinice şi de laborator;

d) stomatologie;

e) farmacie.

 (4) Clasificarea specialităţilor în aceste grupe  este stabilită prin ordin al ministrului sănătăţii şi familiei , conform Nomenclatorului specialităţilor medicale şi farmaceutice , competenţe şi supraspecializări pentru reţeaua medicală.

(5) Regulamentul de concurs se stabileşte prin ordin al ministrului sănătăţii şi familiei, cu consultarea instituţiilor de învăţământ superior  medical şi farmaceutic şi se dă publicităţii cu cel puţin 6 luni înainte de data organizării concursului.

(6) Tematica de concurs are un trunchi comun pentru grupele de specialităţi şi se aprobă prin ordin al ministrului sănătăţii şi familiei, la propunerea comisiei centrale pentru concursul de rezidenţiat.

(7) Rezultatele concursului de admitere în rezidenţiat sunt confirmate prin ordin al ministrului sănătăţii şi familiei.

(8) Ministerul Sănătăţii şi Familiei înfiinţează comisia centrală pentru concursul de rezidenţiat abilitată să asigure organizarea concursului.”


Se propune ca art.10 să se reformuleze după cum urmează:

“Art.10. – (1) Admiterea în rezidenţiat se face prin concurs naţional organizat anual de către Ministerul Sănătăţii  , pe baza regulamentului de concurs, cu participarea instituţiilor de învăţământ superior acreditate.

(2) Înscrierea la concursul de rezidenţiat se face pe baza diplomei de licenţă  de medic , medic dentist sau farmacist , eliberată de o instituţie de învăţământ superior acreditată sau a  diplomei echivalente, precum şi a certificatului de sănătate prin care se atestă sănătatea fizică şi neuropsihică a candidatului pentru exercitarea activităţii în domeniul de specializare pentru care candidează.

(3) Se elimină.

(4) Se elimină.

(3) Regulamentul de concurs se stabileşte prin ordin al ministrului sănătăţii, cu consultarea instituţiilor de învăţământ superior cu profil medical , medico-dentar şi farmaceutic şi se dă publicităţii cu cel puţin 6 luni înainte de data organizării concursului.

(6) Se elimină.

(4) Rezultatele concursului de admitere în rezidenţiat sunt confirmate prin ordin al ministrului sănătăţii .

(5) Ministerul Sănătăţii înfiinţează comisia centrală pentru concursul de rezidenţiat abilitată să asigure organizarea concursului.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , doamna dep. dr. Ana Florea (Grupul Parlamentar al Minorităţilor Naţionale),  dl.dep.dr.Ludovic Abiţei (Grupul Parlamentar al PRM) şi Ministerul Sănătăţii .


Ministerul Sănătăţii nu poate organiza exclusiv cu participarea instituţiilor de învăţământ superior, care sunt subordonate Ministerului Educaţiei şi Cercetării .

Noţiune precizată în DCEE nr.93/16.

 Norma nu este de nivelul legii. Aceasta poate  fi inclusă în regulamentul de concurs care se aprobă prin ordin al ministrului sănătăţii. Grupele de specialităţi pot suferi modificări în funcţie de necesităţi şi recomandările Uniunii Europene .

Idem.

Pentru folosirea unei terminologii unitare.

Idem.



14.
Art.11

“Art.11. – Rezidenţiatul se organizează pe două module:

a) modulul I, cu durata de 1 – 2 ani, în care pregătirea rezidenţilor are loc numai în clinici universitare, fiind normat ca activitatea de învăţământ;

b) modulul II, cu durata de 1 – 5 ani, în care pregătirea rezidenţilor are loc atât în clinici universitare cât şi în unităţi sanitare şi farmaceutice publice sau private acreditate de Ministerul Sănătăţii şi Familiei .”
Se propune ca art.11 să se reformuleze după cum urmează:

“Art.11. - Rezidenţiatul se structurează pe două etape:

a) etapa I, componenta teoretică, cu durata de 1 – 2 ani, în care pregătirea rezidenţilor are loc sub supravegherea îndrumătorilor numai în clinici universitare şi este normată ca activitate didactică la nivelul catedrelor de învăţământ.

b) etapa a II-a, componenta practică, cu durata de 2 – 5 ani, în care pregătirea rezidenţilor se poate desfăşura atât  în clinici universitare cât şi în unităţi sanitare şi farmaceutice publice sau private acreditate de Ministerul Sănătăţii, în conformitate cu prevederile de la  art.4  alin.(1) .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) şi Ministerul Sănătăţii .


Pentru o exprimare explicită în ceea ce priveşte îndeplinirea condiţiilor de pregătire teoretică şi practică prevăzute de DC/93/16.

Idem.



15.
Art.12

“Art.12. – (1) Candidaţii admişi la concursul naţional de rezidenţiat sunt repartizaţi de către Ministerul Sănătăţii şi Familiei , pe baza propriilor opţiuni, în ordinea descrescătoare a punctajului obţinut la concurs, pentru efectuarea stagiilor de pregătire în centre universitare sau în unităţi sanitare acreditate, în funcţie de propunerile instituţiilor de învăţământ superior cu profil medico-farmaceutic uman acreditate şi de capacităţile de pregătire ale unităţilor sanitare şi ale ministerelor cu reţea sanitară proprie.

(2) Lista candidaţilor repartizaţi în universităţi sau în facultăţi, pe specialităţi, se comunică Ministerului Educaţiei şi Cercetării de către Ministerul Sănătăţii şi Familiei la finalizarea concursului.”


Se propune ca art.12 să se reformuleze după cum urmează:

“Art.12. – (1) Candidaţii admişi la concursul  naţional de rezidenţiat sunt repartizaţi de către Ministerul Sănătăţii , pe centre universitare de pregătire şi specializare pe baza propriilor opţiuni, în ordinea descrescătoare a punctajului obţinut la concurs, pentru efectuarea etapelor de pregătire în unităţi sanitare acreditate, în funcţie de propunerile instituţiilor de învăţământ superior cu profil  medical, medico-dentar şi farmaceutic uman acreditate şi de capacităţile de pregătire ale unităţilor sanitare şi ale ministerelor cu reţea sanitară proprie.

(2) Lista candidaţilor promovaţi şi  repartizaţi pe specialităţi şi centre universitare de pregătire, se comunică Ministerului Educaţiei şi Cercetării  de către Ministerul Sănătăţii la finalizarea concursului.”

Autori: dl.dep.farm.Ion Burnei (Grupul Parlamentar al PSD ) şi Ministerul Sănătăţii.


Pentru o exprimare unitară.
Pentru a fi în concordanţă cu prevederile anterioare.



16.
Art.13 – 15

“Art.13. - Schimbarea specialităţii în care a fost admis rezidentul este posibilă în cazuri medicale bine documentate, prin ordin al ministrului sănătăţii şi familiei, dar numai în cadrul aceleaşi grupe de specialităţi.

 Art.14. –  Stagiul de rezidenţiat poate fi întrerupt la solicitarea rezidentului şi cu aprobarea Ministerului Sănătăţii şi Familiei , în condiţiile respectării contractului individual de muncă.

Art.15. –  Numărul de rezidenţi pentru normarea activităţii de predare este de cel puţin cinci pe specialitate. În mod excepţional, el poate coborî sub această cifră la propunerea senatului universităţii.”


Nemodificate.


17.
Art.16

“Art.16. –(1)  Finanţarea pentru activităţile didactice şi clinice se face din fondul Ministerului Sănătăţii şi Familiei şi al Ministerului Educaţiei şi Cercetării.

(2) Finanţarea activităţilor de asistenţă medicală din cadrul pregătirii practice a rezidenţilor se face din  fondul asigurărilor sociale de sănătate şi  din bugetul  Ministerului Sănătăţii şi Familiei, după caz.”


Se propune ca art.16 să se reformuleze după cum urmează:

“Art.16. - (1) Finanţarea pentru activităţile didactice şi clinice se face din bugetul Ministerului Sănătăţii şi al Ministerului Educaţiei şi Cercetării .

(2) Finanţarea activităţilor de asistenţă medicală din cadrul pregătirii practice a rezidenţilor se face din  bugetul fondului de asigurări sociale de sănătate şi  din bugetul  Ministerului Sănătăţii, în funcţie de modul de finanţare al unităţii sanitare care are contract de angajare cu medicul rezident, medicul dentist rezident, respectiv farmacistul rezident.”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi doamna dep.Constanţa Popa (Grupul Parlamentar al PRM) .


Pentru o exprimare corectă.

Pentru o exprimare corectă şi completă cu precizarea situaţiilor concrete de finanţare.



18.
Art.17 

“Art.17. – (1) Instituţiile de învăţământ superior cu profil medico-farmaceutic uman acreditate au obligaţia să organizeze un departament de învăţământ postuniversitar, care derulează programele de pregătire prin rezidenţiat  şi pentru obţinerea de competenţe şi supraspecializări.

(2) Departamentul de învăţământ postuniversitar este condus de un cadru didactic cu rang de decan şi este responsabil de  organizarea, calitatea şi desfăşurarea tuturor activităţilor de învăţământ postuniversitar la nivelul facultăţii sau universităţii.”


Se propune ca art.17 să se reformuleze după cum urmează:

“Art.17. – (1) Instituţiile de învăţământ superior cu profil medical, medico-dentar şi farmaceutic uman acreditate au obligaţia să organizeze un departament de învăţământ postuniversitar, care derulează programele de pregătire prin rezidenţiat  şi pentru dobândirea de competenţe şi supraspecializări.
(2) Şeful departamentului de învăţământ postuniversitar are funcţie similară funcţiei de decan şi este responsabil de  organizarea, calitatea, evaluarea şi desfăşurarea tuturor activităţilor de învăţământ postuniversitar la nivelul facultăţii sau universităţii.”

Autor: dl.dep.prof.dr.Mircea Ifrim (Grupul Parlamentar al PRM).
Pentru o exprimare unitară şi corectă.

Pentru o exprimare corectă.



19.
Art.18

“Art.18. – (1) Rezidenţiatul se finalizează printr-un examen organizat anual de instituţiile de învăţământ superior, care cuprinde probe teoretice şi practice, susţinute în faţa unei comisii numite pentru fiecare specialitate de către Ministerul Sănătăţii şi Familiei .

(2) După promovarea examenului prevăzut la alin.(1), rezidenţilor li se eliberează diploma de medic specialist, medic stomatolog specialist şi respectiv farmacist specialist  de către  Ministerul Sănătăţii şi Familiei .

 (3) Calitatea de medic specialist sau farmacist specialist este dovedită de diploma eliberată conform alin.(2).

(4) Rezidenţilor care nu promovează examenul de specialist li se eliberează diplome de absolvire a cursurilor postuniversitare – forma rezidenţiat de către instituţiile de învăţământ superior în care a fost efectuat modulul I al rezidenţiatului.”

___
Se propune ca art.18 să se reformuleze după cum urmează:

“Art.18. –(1) Rezidenţiatul se finalizează printr-un examen organizat de Ministerul Sănătăţii, care cuprinde probe teoretice şi practice, susţinute în faţa unei comisii numite , pentru fiecare specialitate,  prin ordin al ministrului sănătăţii.

(2) După promovarea examenului prevăzut la alin.(1), rezidenţilor li se eliberează certificatul de medic specialist, medic dentist specialist şi respectiv farmacist specialist de către Ministerul Sănătăţii.

(3)  Calitatea de medic specialist, medic dentist specialist sau farmacist specialist este dovedită de certificatul eliberat conform alin.(2).

Se elimină.
(4) Medicii, medicii dentişti şi farmaciştii rezidenţi care nu promovează sau nu se prezintă la examenul de atestare a specializării în prima sesiune, îl pot susţine numai în primii 2 ani de la încheierea pregătirii de specialitate, cu excepţia unor cazuri justificate  conform legii.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ion Luchian (Grupul Parlamentar al PNL), dl.dep.farm.Ion Burnei (Grupul Parlamentar al PSD )  şi Ministerul Sănătăţii 


Pentru folosirea terminologiei consacrate. Examenul pentru finalizarea rezidenţiatului se poate organiza şi de 2 ori pe an.

Pentru folosirea terminologiei consacrate.

Idem.

Cursuri postuniversitare              ‘’ forma rezidenţiat ‘’ nu există nici în planurile de învăţămînt ale universităţilor sau facultăţilor, nici în Programul  Naţional de Educaţie Medicală Continuă a Colegiului Medicilor din Romania şi , prin urmare nu este necesară eliberarea unei diplome de absolvire a acestor cursuri. 

Absolvirea tuturor modulelor, specifice curriculum-ului pentru fiecare specializare, este atestată de carnetul de rezidenţiat.



20.
Art.19

“Art.19. – (1) Pregătirea în specialitate efectuată în străinătate se echivalează cu stagiul de rezidenţiat prevăzut de legislaţia din România, de către Ministerul Sănătăţii şi Familiei , dacă durata stagiilor şi programa de studiu sunt similare.

(2) Obţinerea specialităţii, după echivalarea stagiilor de pregătire în străinătate conform alin.(1) se face prin susţinerea examenului de specialitate conform metodologiei prevăzute la art.18.
 (3) Specialitatea obţinută în străinătate este recunoscută de Ministerul Sănătăţii şi Familiei , dacă corespunde standardelor naţionale de pregătire şi examinare sau reglementărilor aprobate de Uniunea Europeană.”


Se propune ca art.19 să se reformuleze după cum urmează:

“Art.19. –(1) Stagiile de specializare efectuate în afara României, cu excepţia statelor membre ale Uniunii Europene şi ale Spaţiului Economic European (S.E.E.), se echivalează de către Ministerul Sănătăţii cu stagiul de rezidenţiat prevăzut de legislaţia din România, dacă pentru specializarea respectivă durata şi programele de studiu sunt echivalente. Certificatele de medic, de medic dentist şi, respectiv, de farmacist specialist se obţin în acest caz după promovarea examenului de specialitate în România.

(2) Se elimină.
(2) Specialitatea obţinută în ţările membre Uniunii Europene  şi ale Spaţiului Economic European  este recunoscută de Ministerul Sănătăţii  după avizul favorabil al Ministerului  Educaţiei şi  Cercetării  .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , dl.dep.dr.Constantin Florentin Moraru (Fără apartenenţă la un grup parlamentar )  şi Ministerul Sănătăţii .
Pentru a fi în conformitate cu reglementările Uniunii Europene a medicilor specialişti privind libera circulaţie .

Recomandările emise de UEMS cuprind criterii foarte stricte de durată, curriculum şi evaluare a pregătirii ca metodologie pentru echivalarea oricăror studii postuniversitare în domeniul medical şi farmaceutic uman.

 Relevanţa duratei de pregătire este incontestabilă.

Prin renumerotare.



21.
Art.20
“Art.20. – (1) Pregătirea prin rezidenţiat se poate face şi cu taxă, atât de către cetăţenii români, cât şi de către cetăţenii străini, în afara locurilor care se susţin de la bugetul de stat stabilite conform art.8 alin.(1).

(2) Numărul locurilor cu taxă se stabileşte anual, pe specialităţi, de maxim 20 % din numărul locurilor prevăzute conform art.8 alin.(1) la propunerea senatelor universitare şi se aprobă prin ordin comun al ministrului sănătăţii şi familiei şi al ministrului educaţiei şi cercetării.

(3) Admiterea cetăţenilor români pe locurile cu taxă se face în ordinea descrescătoare a punctajului obţinut la concursul de rezidenţiat.”


Se propune ca art.20 să se reformuleze după cum urmează:

“Art.20. – (1) Specializarea prin rezidenţiat se poate face şi cu taxă, în afara locurilor finanţate de la bugetul de stat .

(2) Numărul locurilor cu taxă se stabileşte anual, pe specialităţi, la propunerea senatelor universitare şi se aprobă prin ordin comun al ministrului sănătăţii şi al ministrului educaţiei şi cercetării .”
(3) Nemodificat.

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM).

Pentru o terminologie unitară.

Ministerul Educaţiei şi Cercetării are reglementări privind efectuarea specializărilor cetăţenilor străini, cu taxă valutară.

Pentru a se respecta autonomia universitară.



22.
Art.21

“Art.21. –(1) A doua specialitate se poate obţine :

a) Prin promovarea unui nou concurs pentru rezidenţiat şi cu parcurgerea programei de pregătire, dacă specialitatea nu este înrudită cu prima specialitate pe care o are candidatul.

b) Prin susţinerea examenului de la sfârşitul rezidenţiatului organizat pentru specialitatea respectivă, dacă aceasta este înrudită cu prima şi candidatul a efectuat pregătirea teoretică şi practică prevăzută pentru specialitatea respectivă.

c) Lista specialităţilor înrudite se stabileşte de către Ministerul Sănătăţii şi Familiei pe baza Nomenclatorului specialităţilor medicale şi farmaceutice, competenţe şi supraspecializări pentru reţeaua medicală.”


Se propune ca art.21 să se reformuleze după cum urmează:

“Art.21. – (1)  O altă specialitate se poate obţine:

a) în regim cu taxă pentru specialităţile care nu sunt înrudite şi pentru cei care promovează concursul de rezidenţiat cu taxă;

b) în regim  fără taxă, pentru specialităţile înrudite şi pentru cei care promovează concursul de rezidenţiat pe locurile fără taxă.
 (2) Lista specialităţilor înrudite este parte integrantă a Nomenclatorului de specialităţi medicale, medico-dentare şi farmaceutice, pentru reţeaua de asistenţă medicală care se aprobă  prin ordin al ministrului sănătăţii.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM) şi Ministerul Sănătăţii.

A doua specialitate total diferită de prima specialitate, reprezintă o opţiune personală şi poate să nu necesite un nou concurs.

Există, în prezent, un număr destul de mare de medici cu trei specialităţi şi care, s-ar putea să nu se oprească aici.

Pentru a fi în concordanţă cu reglementările anterioare privind rezidenţiatul cu taxă.

Pentru o tehnologie unitară.



23.
Cap.3. – titlu

“Dobândirea de competenţe şi supraspecializări”


Cap.3 se reformulează în Capitolul III cu titlul modificat astfel:

Dobândirea de atestate
Pentru respectarea normelor de tehnică legislativă.



24.
Art.22

“Art.22. – (1) Dobândirea de competenţe reprezintă o formă de pregătire postuniversitară în domenii tehnice, diagnostice sau terapeutice, complementare unor specialităţi medico-farmaceutice. Competenţele pot fi obţinute numai după promovarea examenului de medic specialist, sau prin acest examen, în cazul programelor ce se efectuează sub formă de module în cadrul rezidenţiatului.
(2) Anumite competenţe stabilite prin ordin al ministrului sănătăţii şi familiei în număr de maxim două, pot fi obţinute în timpul rezidenţiatului.

(3) Supraspecializarea reprezintă o formă de instruire postuniversitară suplimentară, aprofundată, în domenii conexe specialităţii de bază, şi se obţine numai de către medicii specialişti sau  primari după efectuarea unui program de pregătire aprobat de Ministerul Sănătăţii şi Familiei   şi promovarea examenului final.”

___

___
Se propune ca art.22 să se reformuleze după cum urmează:

“Art.22. – (1) Atestatul reprezintă o formă de pregătire postuniversitară în domenii tehnice, diagnostice sau terapeutice, complementară unor specialităţi medico-farmaceutice.

 (2) Anumite atestate stabilite prin ordin al ministrului sănătăţii în număr de maxim două, pot fi obţinute în timpul rezidenţiatului.

Se elimină.

 (3) Atestatele aferente fiecărei specialităţi medicale, medico-dentare şi farmaceutice sunt stabilite de Ministerul Sănătăţii şi sunt cuprinse în Nomenclatorul de specialităţi medicale, medico-dentare şi farmaceutice pentru reţeaua de asistenţă medicală. Durata şi conţinutul programelor de pregătire pentru obţinerea de atestate sunt aprobate de către Ministerul Sănătăţii la propunerea instituţiilor de învăţământ superior cu profil medical, medico-dentar şi farmaceutic uman acreditate.

(4) Metodologia privind organizarea , precum si dobandirea  de atestate se stabileşte prin ordin al ministrului sănătăţii.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale) şi Ministerul Sănătăţii .


Pentru o exprimare corectă şi completă.

Una din recomandările experţilor UE(TAIEX) a fost introducerea în programa de pregătire de rezidenţiat a competenţelor şi supraspecializărilor, întrucât menţinerea acestora, în afara rezidenţiatului denotă pregătirea incompletă a viitorilor specialişti.

In acest sens considerăm suficientă enunţarea principiilor privind pregătirea pentru obţinerea atestatelor. Metodologia de organizare şi dobândire a acestora, care poate suferi modificări, să se stabilească prin ordin al ministrului sănătăţii.

 

25.
Art.23

“Art.23. – (1) Competenţele sau supraspecializările, aferente fiecărei specialităţi medico-farmaceutice sunt stabilite de către Ministerul Sănătăţii şi Familiei şi sunt cuprinse în Nomenclatorul specialităţilor medicale şi farmaceutice, competenţe şi supraspecializări pentru reţeaua de asistenţă medicală. 

(2) Durata şi conţinutul programelor de pregătire, pentru obţinerea de competenţe sau supraspecializări, sunt aprobate de către Ministerul Sănătăţii şi Familiei   la propunerea instituţiilor de învăţământ superior cu profil medico-farmaceutic uman acreditate şi a Colegiului Medicilor din România respectiv a  Colegiului Farmaciştilor din România.”


Se elimină.
     Se regăsesc în  art.22 alin.(2), pct.24, din raport.

Se regăsesc în art.22 alin.(4) , pct.24 din raport.



26.
Art.24

“Art.24. – (1) Cursurile postuniversitare pentru dobândirea de competenţe şi supraspecializări sunt organizate de instituţiile de învăţământ superior acreditate cu aprobarea Ministerului Sănătăţii şi Familiei  .

 (2) Cursurile postuniversitare efectuate în vederea dobândirii de competenţe şi supraspecializări se încheie cu un examen final organizat de instituţiile de învăţământ superior în care s-au desfăşurat şi care eliberează certificatele de absolvire.”


Se elimină.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Liviu Dragoş (Grupul Parlamentar al PNL), dl.dep.dr.Ion Luchian (Grupul Parlamentar al PNL) şi Ministerul Sănătăţii.


Se regăsesc în art.22, alin.(4), pct.24 din raport.

Se regăsesc în art.22, alin.(4), pct.24 din raport.



27.
Art.25

“Art.25. – Competenţele şi supraspecializările obţinute în străinătate sunt recunoscute de Ministerul Sănătăţii şi Familiei din România, dacă sunt îndeplinite criteriile corespunzătoare de durată, tematică şi evaluare prevăzute de legislaţia din România sau de reglementările Uniunii Europene.”


Se propune ca art.25 , care devine art.23, să se reformuleze după cum urmează:

“Art.23. – Programele de pregătire postuniversitară efectuate şi absolvite în străinătate, similare ca durată, curriculă şi evaluare, cu programele privind dobândirea de atestate în vigoare în România, sunt recunoscute de Ministerul Sănătăţii , cu avizul Ministerului  Educaţiei şi Cercetării .”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Gheorghe Popescu (Grupul Parlamentar al PSD ) , dl.dep.dr.Liviu Dragoş (Grupul Parlamentar al PNL) şi Ministerul Sănătăţii .


Prin renumerotare.

În conformitate cu recomandările Uniunii Europene a Medicilor Specialişti.



28.
Cap.4. – titlu

“Educaţia medicală continuă şi alte forme de perfecţionare postuniversitară”


Cap.4 se reformulează în Capitolul IV cu titlul nemodificat.


Pentru respectarea normelor de tehnică legislativă.



29.
Art.26

“Art.26. – (1) Educaţia medicală continuă cuprinde totalitatea formelor de pregătire teoretică şi/sau practică destinate personalului care lucrează în domeniul medical şi farmaceutic pentru îmbunătăţirea nivelului de cunoştinţe sau dobândirea de abilităţi şi aptitudini necesare creşterii calităţii asistenţei medicale şi nivelului de performanţă în domeniul respectiv.

(2) Educaţia medicală continuă se aprobă de Ministerul Sănătăţii şi Familiei , fiind  organizată de instituţiile de învăţământ superior medico-farmaceutic şi de alte instituţii abilitate de  Ministerul Sănătăţii şi Familiei, cu avizul Colegiului Medicilor din România, respectiv al  Colegiului  Farmaciştilor din România .

  (3) Programele de educaţie medicală continuă elaborate de instituţiile de învăţământ superior sunt avizate de către Ministerul Sănătăţii şi Familiei .

(4) Educaţia medicală continuă are următoarele componente : cursuri postuniversitare, participare la manifestări ştiinţifice, publicare de materiale ştiinţifice din domeniul medical sau farmaceutic.”

___


Se propune ca art.26 , care devine art.24, să se reformuleze după cum urmează:

“Art.24. – (1) Educaţia medicală continuă cuprinde totalitatea formelor de pregătire teoretică şi/sau practică destinate personalului din sistemul naţional de sănătate, pentru menţinerea, îmbunătăţirea nivelului de cunoştinţe prin dobândirea de noi abilităţi şi aptitudini necesare creşterii calităţii asistenţei medicale şi nivelului de performanţă în domeniul respectiv.

(2) Programele de educaţie medicală continuă elaborate de instituţiile de învăţământ superior sunt acreditate de Centrul Naţional de Perfecţionare Postuniversitară a Medicilor, Farmaciştilor, altui Personal cu Studii Superioare şi Asistenţilor Medicali,cu avizul colegiului naţional profesional, respectiv în baza unor criterii şi standarde naţionale de calitate a pregătirii şi a evaluării acesteia şi pot fi organizate de furnizori de formare şi dezvoltare profesională acreditaţi.

      (3) Se elimină.

(4) Educaţia medicală continuă are următoarele componente:

a) cursuri postuniversitare ;

b) ateliere;

c) programe de educaţie medicală continuă la distanţă;

d) stagii practice;

e) participare la manifestări ştiinţifice în domeniu.

 (5) Programele de educaţie medicală continuă sunt evaluate  de către colegiile naţionale profesionale, cu “ore de educaţie continuă” sau “puncte de credit” înainte de desfăşurare, conform reglementărilor specifice în vigoare. “

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , dl.dep.dr.Ion Luchian (Grupul Parlamentar al PNL), doamna dep.dr.Ana Florea (Grupul Parlamentar al Minorităţilor Naţionale), dl.dep.dr.Constantin Florentin Moraru (Fără apartenenţă la un grup parlamentar ) şi Ministerul Sănătăţii .


Prin renumerotare.

Pentru a cuprinde totalitatea personalului naţional de sănătate.

  Pentru a fi în concordanţă cu  reglementările anterioare privind  Centrul Naţional de Perfecţionare Postuniversitară a Medicilor, Farmaciştilor, altui Personal cu studii superioare şi Asistenţilor Medicali. S-au introdus şi observaţiile Ministerului  Educaţiei şi Cercetării.

Se regăseşte la art.24 alin.(2), pct.29 din raport.

Pentru a cuprinde toate formele de educaţie medicală continuă.

Pentru a fi în conformitate cu reglementările privind atribuţiile colegiilor profesionale.

30.
Art.27

“Art.27. – (1) Cursurile postuniversitare de perfecţionare sunt organizate de către instituţiile de învăţământ superior cu profil medico-farmaceutic uman acreditate.

(2) Durata şi programele analitice se stabilesc de către senatele instituţiilor de învăţământ superior cu profil medico-farmaceutic uman acreditate, în colaborare cu Colegiul Medicilor din România, respectiv Colegiul Farmaciştilor din România.

(3) Toate formele de educaţie medicală continuă sunt creditate cu puncte valorice  de Colegiul Medicilor din România, respectiv Colegiul Farmaciştilor din România  înainte de desfăşurare.”
Se propune ca art.27 , care devine art.25, să se reformuleze după cum urmează:

“Art.25. – (1) Cursurile postuniversitare de perfecţionare sunt organizate de către instituţiile de învăţământ superior cu profil medical, medico-dentar şi farmaceutic uman acreditate în cadrul normării didactice a catedrelor şi au o durata stabilită de senatele instituţiilor de învăţământ superior cu profil medical, medico-dentar şi farmaceutic uman acreditate.

(2) Se elimină.

(3) Se elimină.

Autori: doamna dep.Constanţa Popa (Grupul Parlamentar al PRM), dl.dep.Dan Ionescu (Fără apartenenţă la un grup parlamentar )   şi Ministerul Sănătăţii.


Prin renumerotare.

Este dreptul instituţiilor de învăţământ superior de a-şi organiza activitatea didactică.

Este prevăzut la art.25 alin.(1), pct.30 din raport.

Este prevăzut la art.24 alin.(5), pct.29 din raport.



31.
Art.28

“Art.28. – Metodologia de desfăşurare a programelor de educaţie medicală continuă şi de acordare a diplomelor care certifică absolvirea cursurilor este stabilită de Ministerul Sănătăţii şi Familiei şi instituţiile de învăţământ superior cu consultarea Colegiului Medicilor din România, respectiv Colegiului Farmaciştilor din România  .”


Se propune ca art.28 , care devine art.26, să se reformuleze după cum urmează:

 “Art.26.  –(1)  Metodologia de desfăşurare a programelor de educaţie medicală continuă este stabilită de Centrul Naţional de Perfecţionare Postuniversitară a Medicilor, Farmaciştilor, altui Personal cu Studii Superioare şi Asistenţilor Medicali.

 (2) Absolvirea  programelor de pregătire se certifică printr-un document unic, eliberat de instituţia organizatoare, respectiv de Centrul Naţional de Perfecţionare Postuniversitară a Medicilor, Farmaciştilor, altui Personal cu Studii Superioare şi Asistenţilor Medicali sau departamentul de învăţământ postuniversitar al unei universităţi sau facultăţi de profil, acreditate .”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , dl.dep.Petre Naidin (Fără apartenenţă la un grup parlamentar )  , doamna dep.dr.Ana Florea (Grupul Parlamentar al Minorităţilor Naţionale) şi Ministerul Sănătăţii .


Prin renumerotare.

S-au introdus şi observaţiile Ministerului  Educaţiei şi Cercetării .



32.
Art.29

“Art.29. – Doctoratul şi masteratul se organizează conform  legii.”


Se elimină.

Autori: dl.dep.dr.Ludovic Abiţei (Grupul Parlamentar al PRM) , dl.dep.Dan Ionescu (Fără apartenenţă la un grup parlamentar )   şi doamna dep.dr.Ana Florea (Grupul Parlamentar al Minorităţilor Naţionale) .


Sunt reglementate prin norme speciale.

33.
Cap.5 – titlu
“Dispoziţii finale şi tranzitorii”
Cap.5 se reformulează în Capitolul V cu următorul titlu :

“Dispoziţii tranzitorii şi finale”

Autor: dl.dep.farm.Ion Burnei (Grupul Parlamentar al PSD ) .


Pentru respectarea normelor de tehnică legislativă.

34.
Art.30

“Art.30. – Ministrul sănătăţii şi familiei poate emite ordin de echivalare în rezidenţiat a perioadei încadrării ca medic de medicină generală, stomatolog, farmacist, cu pregătirea în rezidenţiat pentru specialitatea de medicina de familie, medicina de urgenţă, stomatologie generală şi farmacie generală, cu următoarele  condiţii:

a) pentru specialităţile  medicina de familie, stomatologie generală şi farmacie generală, pentru medicii şi farmaciştii din promoţii anterioare anului 1994, dacă perioada de încadrare în aceste specialităţi este de cel puţin 5 ani;

b) pentru specialitatea  medicină de urgenţă, pentru absolvenţii facultăţilor de medicină din promoţii anterioare anului 1994, dacă perioada de încadrare în servicii de ambulanţă judeţene sau ale municipiului Bucureşti, servicii de urgenţă din spitale, policlinici şi centre rurale, unităţi sanitare cu activitate în ambulator, este de cel puţin 5 ani.”


Se propune să se elimine.

Autori: dl.dep.dr.Ludovic Abiţei (Grupul Parlamentar al PRM) , dl.dep.dr.Ion Luchian (Grupul Parlamentar al PNL) , şi Ministerul Sănătăţii.


Textul de faţă face parte integrantă din Ord. M.S.F. nr. 418.2001, prevederile în speţă încetând să mai fie de actualitate.

35.
Art.31

“Art.31. – În cazurile prevăzute la art.30 confirmarea ca medici, stomatologi sau farmacişti specialişti se face pe baza promovării examenului de medic sau stomatolog specialist, respectiv farmacist specialist, organizat de Ministerul Sănătăţii şi Familiei , prin instituţiile de învăţământ superior medico-farmaceutic,  după efectuarea unui stagiu de pregătire tematică stabilit de Ministerul Sănătăţii şi Familiei cu avizul Colegiul Medicilor din România, respectiv Colegiul Farmaciştilor din România.”


Se propune să se elimine.

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM)  şi Ministerul Sănătăţii .


Textul de faţă face parte integrantă din Ord. M.S.F. nr. 418.2001, prevederile în speţă încetând să mai fie de actualitate.

36.
Art.32

“Art.32. – (1) Unităţile sanitare în care se organizează activităţi de învăţământ superior medico-farmaceutic uman şi care furnizează servicii medicale populaţiei sunt denumite unităţi clinice.

(2) În înţelesul prezentei definiţii, unităţi clinice sunt: spitalele, institutele, centrele medicale, centrele de diagnostic şi tratament, secţiile cu paturi, cabinetele medicale, laboratoarele şi altele asemenea.”


 Se propune să se elimine.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ion Luchian (Grupul Parlamentar al PNL)  şi Ministerul Sănătăţii .


Unităţile sanitare în care se organizează activităţi de învăţământ superior de profil medical şi farmaceutic uman sunt cele stabilite prin Legea Spitalelor nr.270/2003, art.8, lit.h), i), j).



37.
Art.33

“Art.33. – Unităţile sanitare cu personalitate juridică sunt declarate  clinice dacă cel puţin 75 % din activitate este structurată pe învăţământ superior universitar sau postuniversitar.”


Se propune să se elimine.

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD )  , dl.dep.dr.Liviu Dragoş (Grupul Parlamentar al PNL)  şi Ministerul Sănătăţii. 


Pentru o exprimare corectă şi pentru corelare cu definiţia unităţilor clinice. Nu toate unităţile sanitare pot îndeplini aceste condiţii.Prevăzută la art.28 alin.(1), pct.38 din raport.



38.
Art.34

“Art.34. – (1) Unităţile clinice se înfiinţează la propunerea instituţiei de învăţământ superior  prin ordin al ministrului sănătăţii şi familiei cu avizul Ministerului  Educaţiei şi Cercetării .

 (2) Desfiinţarea unei unităţi clinice se face de Ministerul Sănătăţii şi Familiei , cu acordul instituţiei de învăţământ superior.”


Se propune ca art.34, care devine  art.27, să se reformuleze după cum urmează:

“Art.27. – (1) Unităţile sanitare pot fi declarate unităţi clinice prin ordin al ministrului sănătăţii , cu avizul Ministerului  Educaţiei şi Cercetării , la propunerile fundamentate ale instituţiei de învăţământ superior cu profil medical,  medico-dentar sau farmaceutic uman  acreditate şi ale direcţiei de sănătate publică teritoriale.

(2) Desfiinţarea unei unităţi clinice se face numai prin ordin al ministrului sănătăţii, cu acordul instituţiei de învăţământ superior.”

Autori: dl.dep.prof.dr.Mircea Ifrim (Grupul Parlamentar al PRM),  dl.dep.farm.Ion Burnei (Grupul Parlamentar al PSD ), dl.dep.dr.Ludovic Abiţei (Grupul Parlamentar al PRM) şi Ministerul Sănătăţii.


Prin renumerotare.

Pentru o exprimare corectă şi pentru corelare cu definiţia unităţilor clinice. Nu toate unităţile sanitare pot îndeplini aceste condiţii.

Prin similitudine cu procedura de înfiinţare.



39.
Art.35 şi 36

“Art.35. – Activitatea de învăţământ dintr-o unitate clinică este organizată de o singură universitate sau, după caz, de o singură facultate cu profil medico-farmaceutic uman.

Art.36. – Activitatea de învăţământ dintr-o unitate clinică este asigurată de cel puţin două cadre didactice universitare, din care cel puţin unul are titlul didactic de şef de lucrări.”


Se propune să se elimine.

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ), dl.dep.dr.Ludovic Abiţei (Grupul Parlamentar al PRM) şi Ministerul Sănătăţii.


Nu sunt de competenţa legii. Pot fi reglementate prin ordin al ministrului sănătăţii şi al ministrului educaţiei, cercetării şi tineretului.

40.
Art.37

“Art.37. – (1) Activitatea de învăţământ, precum şi activitatea medicală dintr-o unitate clinică sunt conduse de şeful clinicii.

(2) Şeful clinicii este ales de senatul universităţii, dintre cadrele didactice cu cea mai înaltă funcţie, trebuie să aibă cel puţin funcţia de şef de lucrări cu titlul de doctor în medicină şi este numit prin ordin al ministrului sănătăţii şi familiei.”


Se propune ca art.37, care devine  art.28, să se reformuleze după cum urmează:

“Art.28. – (1) Nemodificat.

(2) Şeful clinicii  sau şeful de laborator este desemnat de către consiliul facultăţii cu avizul direcţiei de sănătate publică , dintre cadrele didactice cu cea mai înaltă funcţie, trebuie să aibă cel puţin funcţia de şef de lucrări cu titlul de doctor în medicină şi se aprobă prin ordin al ministrului sănătăţii ca şef  de secţie sau  şef de laborator.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Constanţa Popa (Grupul Parlamentar al PRM) .


Prin renumerotare.

Pentru o exprimare corectă şi completă.

Pentru a fi în concordanţă cu prevederile Legii spitalelor nr.270/2003, art.34.

41.
Art.38

“Art.38. –(1)  Medicii şi farmaciştii cu funcţie didactică din unităţile clinice,  pot primi din partea unităţii clinice în care îşi desfăşoară activitatea o indemnizaţie cuprinsă între 50 % şi  100 % din veniturile salariale corespunzătoare gradului profesional în care sunt confirmaţi prin ordin al ministrului sănătăţii şi familiei , pentru activitatea de asistenţă medicală sau farmaceutică propriu-zisă.

(2) Medicii şi farmaciştii fără funcţie didactică , angajaţi ai unităţilor clinice, pot primi atribuţii stabilite de şeful clinicii privind pregătirea practică postuniversitară, în funcţie de necesităţile procesului de învăţământ.

(3) Personalul care îşi desfăşoară activitatea în unităţile clinice beneficiază de venituri suplimentare sub formă de sporuri.”

___


Se propune ca art.38 , care devine art.29, să se reformuleze după cum urmează:

“Art.29. –(1)  Medicii, medicii dentişti şi farmaciştii cadre didactice, care îşi desfăşoară activitatea în spitale clinice, spitale universitare şi secţii clinice ori în unităţile asimilate acestora pot primi din partea unităţii sanitare  o indemnizaţie de 50% din drepturile salariale cuvenite  gradului profesional, în care sunt confirmaţi prin ordin al ministrului sănătăţii, pentru activitatea de asistenţă medicală, medico-dentară şi respectiv farmaceutică, cu excepţia rezidenţilor.

 (2) Medicii şi farmaciştii care nu au funcţie didactică şi sunt angajaţi ai unităţilor clinice, pot primi atribuţii stabilite de şeful clinicii privind pregătirea practică postuniversitară, în funcţie de necesităţile procesului de învăţământ.

(3) Se elimină.

(3) Medicii, medicii dentişti şi farmaciştii încadraţi în secţiile clinice, care prin fişa postului, au stabilite atribuţii de pregătire a medicilor rezidenţi, medicilor dentişti rezidenţi respectiv a farmaciştilor rezidenţi beneficiază  din partea unitătii angajatoare de o indemnizaţie de 20% din drepturile salariale cuvenite gradului profesional în care sunt confirmaţi prin ordin al ministrului sănătăţii.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM) şi doamna dep.Constanţa Popa (Grupul Parlamentar al PRM) şi Ministerul Sănătăţii.
Prin renumerotare.

Pentru o exprimare clară şi pentru a preciza criteriile în funcţie de care se stabilesc aceste indemnizaţii.

Drepturile salariale pentru cadrele didactice care îşi desfăşoară activitatea în spitale universitare, spitale clinice şi secţii clinice sunt stabilite potrivit art.45, alin(2) din Legea nr.270/2003 (Legea spitalelor).

Pentru o exprimare cât mai explicită.

Personalul respectiv beneficiază de venituri suplimentare acordate  pentru activitatea medicală propriu-zisă, conform art.30, alin.(1).

Medicii, medici dentişti şi farmaciştii primind atribuţii suplimentare în pregătirea rezidenţilor trebuie să fie retribuiţi pentru această activitate desfăşurată în afara activităţii de asistenţă medicală de bază.

42.
Art.39

“Art.39. – (1) Spaţiile de învăţământ şi dotările din unităţile clinice sunt folosite de instituţiile de învăţământ publice cu titlu gratuit.

(2) Instituţiile de învăţământ private pot folosi spaţiile şi dotările unităţilor sanitare publice pe bază de contract cu titlu oneros, conform metodologiei elaborate de Ministerul Sănătăţii şi Familiei .”


Se propune ca art.39, care devine art.30,  să se reformuleze după cum urmează:

“Art.30. – (1) Spaţiile de învăţământ şi dotările din unităţile clinice sunt folosite cu titlu gratuit, pentru învăţământul universitar şi postuniversitar de specializare organizat în colaborare cu instituţiile de învăţământ publice.

(2) Instituţiile de învăţământ private pot folosi spaţiile şi dotările unităţilor sanitare publice pe bază de contract, conform metodologiei elaborate de Ministerul Sănătăţii  .”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ).


Prin renumerotare.

Pentru a se înlătura eventualele confuzii.



43.
Art.40

“Art.40. – (1) Se înfiinţează în subordinea Ministerului Sănătăţii şi Familiei, ca unitate cu personalitate juridică, Institutul de pregătire şi perfecţionare postuniversitară a medicilor şi farmaciştilor cu atribuţii în domeniul învăţământului postuniversitar medical şi farmaceutic.

(2) Finanţarea Institutului de pregătire şi perfecţionare postuniversitară a medicilor şi farmaciştilor se face din venituri extrabugetare.

(3) Structura organizatorică şi regulamentul de funcţionare al Institutului de pregătire şi perfecţionare postuniversitară a medicilor şi farmaciştilor se stabilesc prin ordin al ministrului sănătăţii şi familiei.

(4) În exercitarea atribuţiilor sale Institutul de pregătire şi perfecţionare postuniversitară a medicilor şi farmaciştilor colaborează direct cu departamentele de învăţământ postuniversitar ale universităţilor şi facultăţilor de medicină şi farmacie.”


Se propune  să se elimine.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Liviu Dragoş (Grupul Parlamentar al PNL) , dl.dep.farm.Ion Burnei (Grupul Parlamentar al PSD ) , doamna dep.dr.Ana Florea (Grupul Parlamentar al Minorităţilor Naţionale) şi Ministerul Sănătăţii .


Se regăseşte modificat în art.1 alin.(2), pct.3 din raport.

Nu mai are obiect.

Idem.

Idem.



44.
Art.41

“Art.41. – Învăţământul postuniversitar de formare şi instruire în domeniul sănătăţii publice şi a managementului sanitar se organizează de către instituţiile de învăţământ superior medico-farmaceutic şi Institutul de Management al Serviciilor de Sănătate  .”


Se propune ca art.41, care devine art.31, să se reformuleze după cum urmează:

“Art.31. – Învăţământul postuniversitar de specializare şi dezvoltare profesională continuă în domeniul sănătăţii publice şi a managementului sanitar se organizează de către Ministerul Sănătăţii  în colaborare cu instituţiile de învăţământ superior medical şi farmaceutic şi cu instituţiile sanitare acreditate de Ministerul Sănătăţii în acest scop.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ion Luchian (Grupul Parlamentar al PNL)  şi doamna dep.Constanţa Popa (Grupul Parlamentar al PRM).

Prin renumerotare.

Pentru precizarea corectă a atribuţiilor ce revin tuturor instituţiilor implicate în activităţile privind sănătatea publică şi management în sănătate.

45.
Art.42

“Art.42. – (1) Medicii şi farmaciştii încadraţi prin concurs pe funcţii de preparator sau asistent universitar sunt confirmaţi prin ordin al ministrului sănătăţii şi familiei ca rezidenţi în specialităţile corespondente disciplinei didactice sau în specialităţi conexe, dacă tematica concursului este similară cu cea a concursului de rezidenţiat pentru grupa respectivă de specialitate.

(2) Specialităţile corespondente, precum şi cele conexe unei discipline didactice se stabilesc prin ordin al ministrului sănătăţii şi familiei .

(3) Medicii şi farmaciştii încadraţi prin concurs ca personal neatestat în cercetare ştiinţifică medicală sunt confirmaţi ca rezidenţi în specialităţile corespondente dacă concursul este organizat cu avizul Ministerului Sănătăţii şi Familiei şi Academiei de Ştiinţe Medicale şi dacă sunt respectate tematica şi probele concursului de rezidenţiat.

(4) Doctoranzii cu frecvenţă sunt confirmaţi ca rezidenţi în specialitatea corespondentă, dacă la concursul de rezidenţiat deţin un punctaj cel puţin egal cu al ultimului candidat admis la grupa respectivă de specialităţi .”


Se propune ca art.42 , care devine art.32, să se reformuleze după cum urmează:

“Art.32. – (1) Medicii, medicii dentişti  şi farmaciştii încadraţi prin concurs pe funcţii de preparator sau asistent universitar în unităţi de învăţământ superior medical, medico-dentar şi farmaceutic acreditate sunt confirmaţi prin ordin al ministrului sănătăţii ca rezidenţi în specialităţile corespondente disciplinei didactice sau în specialităţi conexe, prevăzute în Nomenclatorul de specialităţi medicale, medico-dentare şi farmaceutice pentru reţeaua de asistenţă medicală.

(2) Specialităţile conexe unei discipline didactice se stabilesc prin ordin comun al ministrului sănătăţii şi al ministrului educaţiei şi cercetării.

(3) Se elimină.

(4) Se elimină.

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) , dl.dep.dr.Constantin Florentin Moraru (Fără apartenenţă la un grup parlamentar ), dl.dep.dr.Ludovic Abiţei (Grupul Parlamentar al PRM)  şi Ministerul Sănătăţii.


Prin renumerotare.

Această precizare nu este necesară având în vedere că instituţiile de învăţământ superior medical şi farmaceutic care au autonomie universitară, organizează concursuri pentru ocuparea acestor posturi.

Pentru o exprimare completă şi corectă în concordanţă cu celelalte dispoziţii ale legii.

Această precizare nu este necesară având în vedere că unitatea sanitară organizează concursul cu avizul direcţiei de sănătate publică şi al Ministerului Sănătăţii .

Această precizare nu este necesară având în vedere că instituţiile de învăţământ superior medical şi farmaceutic organizează concursuri pentru ocuparea acestor posturi.


46.
Art.43

“Art.43. – (1) Taxele de instruire pentru rezidenţiatul nebugetat, competenţe, supraspecializări, educaţie medicală continuă şi cursuri postuniversitare sunt suportate de beneficiarii sau angajatorii acestora.

(2) Cuantumul taxelor de instruire prevăzute la alin.(1) se propune de instituţiile organizatoare şi se aprobă prin ordin al ministrului sănătăţii şi familiei sau ministrului educaţiei şi cercetării, după caz.

(3) Taxele de instruire se constituie în venit propriu al instituţiei de învăţământ organizatoare.”


Se propune ca art.43 , care devine art.33, să se reformuleze după cum urmează:

“Art.33. – (1) Taxele de instruire pentru specializarea prin rezidenţiat pe locuri nefinanţate de la bugetul de stat, pentru dobândirea de atestate şi pentru  educaţia medicală continuă şi cursurile postuniversitare, precum şi pentru obţinerea , cu taxă, a celei de-a doua specialităţi sunt suportate de beneficiarii sau angajatorii acestora.

(2) Criteriile de calcul al taxelor de instruire şi, după caz, cuantumul acestora, prevăzute la alin.(1) se propun de instituţiile de învăţământ superior şi se aprobă prin ordin comun al ministrului  sănătăţii şi ministrului  educaţiei şi  cercetării.
 (3) Nemodificat.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) , dl.dep.dr.Ion Luchian (Grupul Parlamentar al PNL) şi dl.dep.farm.Ion Burnei (Grupul Parlamentar al PSD ) .


Prin renumerotare.

Pentru o exprimare corectă şi completă şi pentru corelare cu prevederile art.21 alin.(1), pct.22 din prezentul raport.

Pentru aplicarea corectă a prezentelor prevederi.

Taxa este aceeaşi la nivel naţional şi se stabileşte pe criterii curiculare , unice pentru fiecare specializare.



47.
Art.44

“Art.44. –Ministerul Sănătăţii şi Familiei şi Ministerul Educaţiei şi Cercetării elaborează în termen de 30 de zile de la promulgare metodologia de aplicare  a prezentei legi.”


Se propune ca art.44, care devine art.34, să se reformuleze după cum urmează:

“Art.34. –În termen de 30 de zile de la intrarea în vigoare a prezentei legi, Ministerul Sănătăţii şi Ministerul Educaţiei şi Cercetării elaborează norme metodologice de aplicare  a prezentei legi.”

Autori: dl.dep.prof.dr.Mircea Ifrim (Grupul Parlamentar al PRM)  şi dl.dep.farm.Ion Burnei (Grupul Parlamentar al PSD ) .


Prin renumerotare.

Pentru rigoarea normei şi respectarea normelor de tehnică legislativă.

48.
Art.45 şi 46

“Art.45. – Prevederile prezentei legi se aplică tuturor unităţilor medicale sanitare cu activitate structurată de învăţământ superior medical şi farmaceutic uman.

Art.46. – La data intrării în vigoare a prezentei legi orice dispoziţii contrare se abrogă. “
Art.45 şi 46 devin art.35 şi 36.

Nemodificat.

Nemodificat.
Prin renumerotare.

II. AMENDAMENTE RESPINSE

În cursul dezbaterii, comisia a respins următorul  amendament:

Nr.

crt.
Text iniţial
Text propus

( autorul amendamentului)
Motivare

0.
1.
2.
3.

1.
Art.37

“Art.37. – (1) Activitatea de învăţământ, precum şi activitatea medicală dintr-o unitate clinică sunt conduse de şeful clinicii.

(2) Şeful clinicii este ales de senatul universităţii, dintre cadrele didactice cu cea mai înaltă funcţie, trebuie să aibă cel puţin funcţia de şef de lucrări cu titlul de doctor în medicină şi este numit prin ordin al ministrului sănătăţii şi familiei.”


Ministerul Sănătăţii propune ca art.37 , care devine art.29,  reformulat în raportul comisiei, să se elimine.
1. ___

2. Prevederile respective se regăsesc doar parţial în Legea spitalelor nr.270/2003 cu referire numai la secţiile clinice din spitale. Este necesar ca activităţile de învăţământ şi de asistenţă medicală din unităţile clinice să fie reglementate şi în ceea ce priveşte conducerea şi responsabilităţile ce revin cadrelor didactice.

Comisia a propus , în unanimitate, aprobarea propunerii legislative privind formarea profesională şi pregătirea continuă a medicilor şi farmaciştilor.

